סמואל פפלו

סמואל פפלו (באנגלית: Samuel Peploe; 27 בינואר 1871 – 11 באוקטובר 1935) היה צייר פוסט-אימפרסיוניסטי סקוטי, שנודע בעבודות טבע דומם שלו ובהיותו אחד מקבוצת ארבעת הציירים שנודעה בשם "הצבעוניים הסקוטים". שאר חברי הקבוצה היו ג'ון דאנקן פרגוסון, פרנסיס קאדל ולסלי האנטר.Meet the West Enders: Edinburgh World Heritage publications

 ביוגרפיה 
הוא היה בנו של מנהל בנק, רוברט לוף פפלו (1828–1884). הוא עזב את בית הספר בגיל 14 ולמד תחילה להיות עורך דין. בסביבות 1889 החל ללמוד אמנות באקדמיית הנאמנים באדינבורו."Samuel John Peploe - Kirkcudbright Galleries | Dumfries and Galloway | Artists | Gallery".

פפלו למד בבתי הספר של האקדמיה המלכותית הסקוטית בשנים 1893–1894, ולאחר מכן באקדמיה ז'וליאן ובאקדמיה קולרוסי בפריז, שם חלק חדר עם הצייר הסקוטי רוברט בראו. הוא ביקר בהולנד ב-1895, וחזר עם רפרודוקציות של עבודות של רמברנדט ופרנס הלס. משנת 1901 הוא ערך מסע ציור בצפון צרפת ולאיים ההברידיים עם חברו ג'ון דנקן פרגוסון. בהשראת אור השמש הבהיר, הוא התנסה בשימוש נועז בצבע, והשפעת הריאליזם הכפרי של ציירים צרפתים ניכרת בנופיו.

פפלו היה הראשון מבין קבוצת "הצבעוני הסקוטים" שערך תערוכת יחיד: ב-1903 באדינבורו, שם מכר 19 ציורים. אלכסנדר ריד מכר את עבודתו הראשונה של פפלו באמריקה ב-1905 - לצ'ארלס קורץ מהגלריה לאומנות אולברייט בבאפלו, ניו יורק.Alexander Reid in Context by Frances Fowle vol.2

בתערוכה השנייה שלו בגלריה הסקוטית בשנת 1909 אימץ פפלו סגנון חדש שלא מצא חן בעיני הסוחרים, כאשר כל שישים הציורים נקנו בסכום כולל של 450 פאונד. הסוחר ג'ורג' פרודפוט הציע רק 50 פאונד עבור 22 בדים. פפלו שוכנע על ידי הסוחרים שלו לחזור לסגנונו המקורי.

בשנת 1910 נישא פפלו למרגרט מקיי (1873–1958), אותה הכיר מאז 1894. הוא גם עבר לפריז ב-1910, תקופה שבה הוא התרכז יותר בטבע דומם ובציורי נוף. יצירות טבע דומם שלו מציגות את השפעתו של אדואר מאנה, עם שילובים של מכחול נוזלי, ורקעים כהים עם תאורה חזקה. כשחזר לסקוטלנד ב-1912, גילה שהסוחר הרגיל שלו סירב למכור את עבודתו ופפלו נאלץ להעלות תערוכה משלו.Biography and works at Portland Gallery Archived 4 February 2013 at the Wayback Machine, accessed December 2012 פפלו יצא לטיולי ציור קבועים עם חברים באזורים רבים במדינה, ובמהלך שנות ה-20 הוא בילה כמה קייצים עם פרנסיס קאדל.

רק בדצמבר 1915 ערך אלכסנדר ריד לפפלו את תערוכת היחיד השנייה שלו, בגלריה שלו ברחוב סנט וינסנט בגלאזגו. עם זאת, רק שני ציורים נמכרו: "עיירה בבריטני" לג'ון בליית ב-12 ליש"ט, ו"ורדים, רקע שחור" שנקנה על ידי ויליאם מקינס ב-40 ליש"ט. ריד דחק בבלית' להתחיל להשקיע בפפלו, והוא קנה 85 עבודות בין 1915 ל-1962.Alexander Reid in Context, Frances Fowle,_vol.1

פפלו הושפע מאוד מהציור הצרפתי לאורך חייו. אף שעבודתו מעולם לא הפכה מופשטת יתר על המידה, היא בלטה בשימוש בצבע חזק, בקומפוזיציה מורכבת ובביצוע קפדני. אומרים שהשפעות כוללות את סזאן, מאטיס ואן גוך.

הוא מת באדינבורו בשנת 1935. בנו הצעיר של פפלו דניס עקב אחר הקריירה של אביו.Michie, David (28 May 1993). "Obituary: Denis Peploe". The Independent. London. Retrieved 30 December 2012.

מוזיאון וגלריה לאמנות קירקקלדי מחזיק באוסף הגדול ביותר של ציוריו של פפלו מלבד הגלריות הלאומיות של סקוטלנד."Kirkcaldy Museum and Art Gallery info". Fife Council. Retrieved 12 December 2012.

 גלריה 

 קישורים חיצוניים 



 הערות שוליים 

קטגוריה:ציירים סקוטים
קטגוריה:בריטים שנולדו ב-1871
קטגוריה:בריטים שנפטרו ב-1935